# **ГОДИШЕН ОТЧЕТ 2021**

Работата на Центъра през 2021 беше съсредоточена в дейност по проекти, финансирани от национални и международни програми, в пълно съответствие изискванията на Устава Сдружението за предмета на неговата дейност и според утвърдените Правила и ред за извършване на общественополезна дейност. Основните дейности по проектите бяха свързани с представяне, обсъждане и намиране на иновативни научни и социални решения в различни области, като се даде възможност за различни форми на активно участие на гражданите, и най-вече, на младежите – ученици и студенти в част от тях.

 През 2021 година дейността на Центъра беше съсредоточена в следните проекти:

# **Проект YOUTHCAP „EMPLOYING INNOVATIVE TOOLS FOR RAISING YOUTH ORGANIZATIONS’ CAPACITY AND YOUTH CARRIER DEVELOPMENT” (2020-2022)**

ЦИА координа и ръководи изпълнението на проекта YOUTHCUP. Проектът се финансира по програма ERASMUS +, KA 2 - СЪТРУДНИЧЕСТВО ЗА ИНОВАЦИИ И ОБМЕН НА ДОБРИ ПРАКТИКИ. Участват още три организации: Гражданско Сдружение Освежение- Сърбия, Научна Асоциация Проглобъл - Румъния, Асоциация на възпитаниците на ITU- Турция. Целта на тази ключова дейност е основана на общата идея за изграждане на успешен модел за интеграция на младежки асоциации, институции, бизнес и други заинтересовани страни, с цел да се подпомогне по-висока заетост и развитие на адекватни умения и професионални качества сред младите хора.

В рамките на втората година от изпълнението на договора Центърът организира една работна среща с всички партньори, както и тридневно интерактивно обучение на студенти и ученици по предприемачество. Участваха лектори от всички партньорски страни и бяха проведени дискусии с успешни млади предприемачи в различни области

Резултатите от проекта могат да се видят на страницата на Центъра.

**Участници: Албена Вуцова; Мартина Арабаджиева; Дарина Заимова**.

# **ПРОЕКТ AGRIECO “**STRATEGIC PARTNERSHIP FOR AGRI-ENTREPRENEURSHIP AND ECOINNOVATION” **(2019 – 2022).**

Проектът AGRIECO е финансиран по програма ERASMUS+, КA 2- СЪТРУДНИЧЕСТВО ЗА ИНОВАЦИИ И ОБМЕН НА ДОБРИ ПРАКТИКИ и е насочен към създаване на нови знания и умения у студентите в подкрепа на бъдещата им работа в областта на аграрното предприемачество. Координатор е Тракийския университет, Стара Загора, а ЦИА е част от консорциума в в който участват още Аграрен Университет, Пловдив Македонски Университет, Гърция; Държавен Педагогически Университет Павлодар, Казахстан; Център За Младежи – Бизнес Инкубатор, Сърбия. В рамките на проекта се предлага целево разработено специализирано обучение, чрез нови модели ; придобиване на нови компетенции и опит; в т.ч. медийни дисциплини; и промяна (в различна степен) на отношението към връзката „ОБРАЗОВАНИЕ2БИЗНЕС“. През 2021 г. ЦИА изпълнява следните дейности по проекта:

* Разработване и въвеждане в действие на онлайн платформа за обучение, която да послужи за постигането на целите по проекта.
* Участие в провеждането на обучения чрез он лайн платформата.
* Представители на ЦИА регулярно участваха в срещи по проекта, както и в допълнителни дейности за разпространението му.

**Участници: Николай Нетов, Албена Вуцова; Мартина Арабаджиева.**

# **Проект КАСТ “CAPACITY BUILDING FOR SUCCESS - FOSTERING YOUTH PROFESSIONAL REALIZATION AND EMPLOYABILITY” (2020-2022).**

Проектът се финансира по програма ERASMUS+, KA 2 - COOPERATION FOR INNOVATION AND THE EXCHANGE OF GOOD PRACTICES, CAPACITY BUILDING FOR YOUTH IN NEIGHBOURING AND ENLARGEMENT COUNTRIES – централизирана мярка по програма ЕРАЗЪМ. Проектът се изпълнява от 8 участника с координатор Фондация За Развитие На Науката “Prona” от Черна Гора. Партньори са Центърът за изследвания и анализи и още 7 асоциации и дружества от Сърбия, Румъния, Босна и Херцеговина, Албания, Северна Македония и Италия, които работят в области като нови технологии, иновации, развитие и наука. Приоритетни дейности на CAST са: обмен на знания – създаване на мрежа от академични и бизнес лидери, отворен достъп до резултати от проекти и проведени проучвания, организиране на съвместни форуми и дейности; комуникация на знания – гарантира по-добро разбиране и изграждане на нови умения и познания; • укрепване на институционалния капацитет. В рамките на проекта ЦИА е извършил следното:

* Анализ на младежката безработица на национално ниво и изготвяна на общ анализ за проблемите на младежка безработица на базата на подготвените национални доклади на партньорите.
* Разработване на пилотен вариант на електронна платформа за целево обучение на младежи, съобразено с потребностите на бизнеса.
* Методология за предварителна оценка на кандидатите за обучение.

ЦИА участва в четири срещи, от които три виртуални и една, организирана от сръбските партньори.

**УЧАСТНИЦИ: АЛБЕНА ВУЦОВА, МАРТИНА АРАБАДЖИЕВА, ДАРИНА ЗАИМОВА**.

# **ПРОЕКТ SOCKETS “Societal Engagement with Key Enabling Technologies “** **(2020-2023 ) .**

Проектът е финансиран от програма Хоризонт 2020, споразумение за финансиране №: 958277и обединява консорциум от 4 страни: Технологична фондация - Дания - координатор, Технологичен институт - Дания, Фондация Техналия- Испания, Свободен университет- Холандия, Италианска асоциация за индустриални изследвания, Европейска асоциация на научни, технически и индустриални изложения Ексайт, към която организация като трета страна участва ЦИА и заедно с организации от Сърбия, Естония.

През 2021 г,:

* ЦИА интервюира професионалисти от различни области, за да се запознае с вижданията и опита им в развитието и използването на технологии в областта на здравеопазването, които са част от иновационната система.
* Въз основа на това проучване беше изготвена картата ***Преглед на базовите технологии в иновационните екосистеми. Приложения в електронното здравеопазване на България: в полза на обществото***, описваща състоянието на електронното здравеопазване в България, одобрена от консорциума на проекта.
* ЦИА създаде т.н. Лаборатория Сокетс, в рамките на която, съвместно със заинтересовините страни и създателите на технологии, на 26 октомври 2021, в СофияТехПарк, беше проведен първия Подготвителен семинар на Лаборатория СОКЕТС на тема ***Креативни технологии и техните приложения в електронното здравеопазване в България*.**

**Участници: Албена Вуцова, Цветанка Ангелова**

**Проект TACOHEQ “Tackling COVID-19 – Challenges Aiming at Bettering the Higher Education Quality” ( 2021-2023) .**

Проектът ***Как да подобрим качеството на висшето образование в условията на пандемия*,** с координатор е Югозападен университет Благоевград, се финансира от програма Еразъм+, дейности KA 2 СЪТРУДНИЧЕСТВО ЗА ИНОВАЦИИ И ОБМЕН НА ДОБРИ ПРАКТИКИ. В консорциумът участват още 4 партньора, от които два университета от Турция и Гърция и две неправителствени организации от България (ЦИА) и Сърбия. Задача на ЦИА е разработване на Методология за изготвяне на онлайн дистанционни курсове по био-информатика и бази данни, изпълнявана съвместно с Гражданско сдружение Освежение, Сърбия. През 2021 г. бяха изготвени въпросници в двуезичен формат по методология, дискутирана предварително с партньорите. В партньорските университети бяха проведени онлайн анкети сред студенти, преподаватели и административен персонал.

**Участници: Албена Вуцова, Цветанка Ангелова, Мартина Арабаджиева, Любов Костова, Момчил Хардалов**

# **ПРОЕКТ „ SENIOR RESERACHERS („Citizen Senior Researchers - Raising The Competences Of Senior Adults And Incorporating Them In Research And Analytical Activities Under The Label Of Citizen Science”) (2021 - 2023)**

Проектът се финансира от програма ERASMUS+ КA 2- СЪТРУДНИЧЕСТВО ЗА ИНОВАЦИИ И ОБМЕН НА ДОБРИ ПРАКТИКИ. Участници са 5 партньора от Полша, Словения, Чехия и България с координатор Иновационен център „Мелница на знанието”, Полша.

Проектът е насочен към мерки в подкрепа на използване капацитетът на възрастните хора (65+) в различни области на обществения живот. Участието им в научни проекти, наречени общо „наука за гражданите“, ще спомогне за по-доброто разбиране и използване на новите знания и развиващите се технологии. В рамките на проекта, Центърът е провел допитване чрез специализирани анкети до две основни целеви групи- млади учени и учени във възрастов обхват 60 + . В рамките на проекта ще се разработят и предложат мерки, включително и специфични учебни програми за използване капацитета на хората на възраст 60+ .

**Участници: Албена Вуцова; Олга Игнатова .**

**Допълнителни дейности**

1. Центърът приключи успешно, отчитането на едногодишния проект ФРЕШЪР „Нощ на учените“ изпълняван през 2020, в който бе координатор. В проекта участваха 20 основни и над 30 асоциирани партньора от цялата страна: университети, научни центрове, музей, НПО, Британския съвет, СофияТехПарк и Русенска търговско-индустриална камара училища. кметства. Бе отчетана висока активност на дейности, независимо от трудностите предизвикани от COVID-19. Деиностите бяха осъществени в дигитален формат (Facebook и YouTube - 45 различни канала в социалните медии на партньорите) с аудитория от 4 188 422,27 милиона души.

 2. Центърът участва активно в Софийски **Фестивал на науката 2021**, където представи свои текущи и бъдещи проекти.

 3. ЦИА участва в подготовката на нови проекти:

1. Проект SEARCH – за Европейска нощ на учените през 2022 и 2023 години. В него ЦИА е координатор с участието на още 15 бенефициенти от България за провеждане на Нощта.
2. Проект „Twinning for intelligent bioeconomy – harnessing research and technologies for sustAinabLe dEvelopmeNT (TALENT)“ като партньор, с финансиране от програма HORIZON-WIDERA-2021-ACCESS-03
3. Проект „Мониторинг и Анализ на политиката за подкрепа за личностното развитие на децата и учениците на Софийска област“ по програма ОПДУ, като ръководител на проекта.
4. Проект „Science is Wonderful! 2021“ за онлайн учебно съдържание, подходящо за ученици, учители и дискусии в класната стая по програма Хоризонт 2020 – дейности Мария Склодовска-Кюри, като партньор

ПРЕДСЕДАТЕЛ НА УС: / п /

 /проф. д-р АЛБЕНА ВУЦОВА/